ΓΡΑΠΤΗ ΕΡΩΤΗΣΗ E-2037/02

υποβολή: Erik Meijer (GUE/NGL) προς την Επιτροπή

(10 Ιουλίου 2002)

Θέμα: Ευρεία επέκταση του αεροδρομίου της βουλγαρικής πρωτεύουσας, της Σόφιας, κοντά σε πυκνοκατοικημένες αστικές περιοχές και μη τήρηση των ελαχίστων περιβαλλοντικών απαιτήσεων

1. Γνωρίζει η Επιτροπή ότι στο πλαίσιο των σχεδίων κατασκευής, επέκτασης και μετατόπισης αεροδρομίων, η εφαρμοζόμενη στο εξής στρατηγική συνίσταται στην αναζήτηση χώρων πιο απομακρυσμένων

από τα μεγάλα αστικά κέντρα από ότι κατά το παρελθόν, ούτως ώστε να μην εκτίθενται μεγάλες ομάδες πληθυσμού στην ηχορύπανση και τη ρύπανση του αέρα αφενός, αφετέρου δε, σε περίπτωση πτώσης αεροσκάφους να μην προκαλούνται πολυάριθμα ανθρώπινα θύματα·

2. Γνωρίζει επίσης η Επιτροπή ότι, αποκλίνοντας από τους ως άνω στόχους, η βρετανική επιχείρηση Sir Halkrow and Partners εξεπόνησε σχέδια για την επέκταση του αερολιμένα Aerogara Sofija — που βρίσκεται κοντά στην πρωτεύουσα της Βουλγαρίας,ποψηφίου κράτους μέλους — μέσω της κατασκευής ενός δευτέρου ανατολικο-δυτικού διαδρόμου απογείωσης και προσγείωσης, ο οποίος θα είναι παράλληλος προς το σημερινό διάδρομο προς Βορά και θα συνεχίζεται πολύ πέραν αυτού ανατολικά, γεγονός που σημαίνει ότι οι συνοικίες Vasil Levski και Hristo Botev, που βρίσκονται βορειο-ανατολικά της Σόφιας, η γειτονική πόλη της Brazjdebna και τα προάστεια Nova Mahala και Dolni Bogrov, που βρίσκονται ανατολικά της ζώνης που αφορά η επέκταση, θα εκτεθούν σε οχλήσεις και κινδύνους·

3. Κρίνει η Επιτροπή ότι η στάση που θα μπορούσε να αναμένει κανείς από ένα (μελλοντικό) κράτος μέλος συμβιβάζεται με τις συνθήκεςπό τις οποίες εκπονήθηκε το δελτίο περιβαλλοντικών επιπτώσεων, το Σεπτέμβριο του 1996, στα πλαίσια του οποίου ουδόλως ελήφθησανπόψη τα επιχειρήματα των τοπικών αρχών και των μη κυβερνητικών οργανισμών, αλλά μελετήθηκαν ξεχωριστά οι ηχητικές οχλήσεις και οι διάφορες άλλες επιπτώσεις ενός νέου διαδρόμου προσγείωσης και απογείωσης και ενός νέου τερματικού σταθμού, χωρίς να εξετασθεί το σωρευτικό αποτέλεσμα των επιπτώσεων αυτών και των λοιπών δραστηριοτήτων του αεροδρομίου, ούτε να αναζητηθεί εναλλακτική λύση έναντι των περιβαλλοντικών προβλημάτων που ήδη τίθενται, ενώ δεν εξετάσθηκε καμία άλλή από τις προταθείσες τοποθεσίες·

4. Κρίνει η Επιτροπή ότι η Ευρωπαϊκή Ένωση θα είχε κάθε λόγο να εκφράσει επιφυλάξεις όσον αφορά τη συνεργασία της στο πλαίσιο του εν λόγω σχεδίου, γνωρίζοντας ότι στο Δελτίο Περιβαλλοντικών Επιπτώσεων σχετικά με το νέο διάδρομο που εγκρίθηκε με 20 όρους τον Απρίλιο του 2001, αναφέρεται ότι το σύστημα καθαρισμού του ύδατος είναι ελαττωματικό και ότι τα αντιψυκτικά προϊόντα θα διεισδύσουν στο έδαφος και τα ύδατα επιφανείας, ότι δεν δόθηκε η παραμικρή προσοχή στη διασταύρωση με την Οδό Αριστοτέλους που ακολουθούν τα αποδημητικά πτηνά, και ότι η διαδρομή προσέγγισης του αεροδρομίου θα περνά πάνω από την πόλη, ότι οι νυκτερινές πτήσεις θα επιτρέπονται μεταξύ 11 μ.μ. και 6 π.μ., ότι το πρόγραμμα κατά της ηχορύπανσης που απαιτεί το Υπουργείο Περιβάλλοντος αναβλήθηκε για το 2003 και ότι δεν πρόκειται να αποτελέσει αντικείμενο δημόσιας συζήτησης, ενώ δεν τηρήθηκε ο όρος που προβλέπει το εγκριθέν ΔΠΕ, ήτοι ηποβολή σχεδίου δράσης σχετικά με το δημόσιο έλεγχο προ της 15ης Μαΐου 2001·

Απάντηση του κ. Barnier εξ ονόματος της Επιτροπής

(27 Σεπτεμβρίου 2002)

1. Η Επιτροπή γνωρίζει τις διάφορες απόψεις που αναφέρει το Αξιότιμο Μέλος του Κοινοβουλίου σχετικά με τη θέση των αεροδρομίων. Σε όλα αυτά τα σχέδια πρέπει να αναζητηθεί μια ισορροπία μεταξύ της ανάγκης για βελτίωση τωνποδομών του αεροδρομίου και επομένως της βελτίωσης της κινητικότητας και της ενθάρρυνσης της οικονομικής ανάπτυξης και των ενδεχόμενων επιπτώσεων στον τοπικό πληθυσμό και στο περιβάλλον.

2. Το αρχικό ρυθμιστικό σχέδιο για την επέκταση του αεροδρομίου της Σόφιας και τα πιο πρόσφατα λεπτομερή σχέδια είναι γνωστά στην Επιτροπή και περιλαμβάνουν την προτεινόμενη κατασκευή ενός νέου τερματικού σταθμού επιβατών και τη συναφήποδομή καθώς και ένα νέο διάδρομο απογείωσης / προσγείωσης.

3. Πρέπει να πραγματοποιείται εκτίμηση των περιβαλλοντικών επιπτώσεων για τα έργα πουποβάλλονται για ενίσχυση στο πλαίσιο του ISPA παρόμοια με αυτήν που προβλέπεται στην οδηγία 85/337/ΕΟΚ του Συμβουλίου της 27ης Ιουνίου 1985, όπως τροποποιήθηκε από την οδηγία 97/11/ΕΚ της 3ης Μαρτίου 1997 του Συμβουλίου για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1).

Το αίτημα για συγχρηματοδότηση στο πλαίσιο του ISPA του αεροδρομίου της Σόφιας βασίστηκε σε εκτίμηση των περιβαλλοντικών επιπτώσεων που πραγματοποιήθηκε για το ρυθμιστικό σχέδιο του αεροδρομίου το 1996. Παρόλο που η Επιτροπή θεωρεί ότι έχουν καλυφθεί τα κύρια στοιχεία και ότι έχειποβληθεί η αναγκαία τεκμηρίωση για την τήρηση των απαιτήσεων του κανονισμού ISPA(2) επέμενε ωστόσο ότι θα πρέπει να διεξαχθούν νέες αξιολογήσεις των περιβαλλοντικών επιπτώσεων, λόγω του χρόνου που έχει παρέλθει από την αρχική αξιολόγηση των περιβαλλοντικών επιπτώσεων, για όλους τους τομείς του έργου που καλύπτουν το νέο διάδρομο απογείωσης / προσγείωσης, το νέο τερματικό σταθμό και την συναφήποδομή.

Η Επιτροπή είναι ικανοποιημένη διότι αυτές οι εκτιμήσεις περιβαλλοντικών επιπτώσεων συμφωνούν με τις απαιτήσεις της οδηγίας ΕΠΕ, συμπεριλαμβανομένων των απαιτήσεων για δημόσια διαβούλευση.

4. Ανησυχίες σχετικά με τις ενδεχόμενες περιβαλλοντικές επιπτώσεις από το εν λόγω έργο έχουν ήδη εκφραστεί από τις βουλγαρικές αρχές και οι απόψεις που έχουν διατυπωθεί κατά την διάρκεια των δημόσιων διαβουλεύσεων έχουν ενσωματωθεί στην διαδικασία χορήγησης άδειας. Η Επιτροπή θα ελέγξει την εφαρμογή των αναλήψεωνποχρεώσεων εκ μέρους των βουλγαρικών αρχών κατά τη διάρκεια των κανονικών διαδικασιών για την παρακολούθηση των έργων που λαμβάνουν ενίσχυση στο πλαίσιο του ISPA.

(1) ΕΕ L 73 της 14.3.1997.

(2) Κανονισμός (ΕΚ) αριθ. 1267/1999 του Συμβουλίου της 21ης Ιουνίου 1999 για τη θέσπιση μέσου προενταξιακών διαρθρωτικών πολιτικών, ΕΕ L 161 της 26.6.1999.